
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2168 

9 Νοεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση έργου με μίσθωση στο Ταμείο Υγείας Δι¬ 
κηγόρων Επαρχιών. 1 

Ανάθεση έργου με μίσθωση στο Ταμείο Προνοίας 

Δικηγόρων Πειραιά. 2 

Χορήγηση αδειών κυκλοφορίας βυτιοφόρων αυτο¬ 
κινήτων ιδιωτικής χρήσης ιδιοκτησίας εταιριών 

εμπορίας πετρελαιοειδών κατηγορίας Α. 3 

Έγκριση πρόσληψης ενός ατόμου κατηγορίας ΠΕ (Οι¬ 
κονομολόγος), με Σύμβαση Μίσθωσης Έργου έξι 
(6) μηνών από την «Δημοτική Επιχείρηση Ύδρευ¬ 
σης - Αποχέτευσης Οινιάδων» (Δ.Ε.Υ.Α.Ο.). 4 


Έγκριση ανανέωσης Συμβάσεων Ιδιωτικού Δικαίου 
Ορισμένου Χρόνου (Ι.Δ.Ο.Χ.) των απασχολουμέ- 
νων, στο ενταχθέν από την Περιφέρεια Δυτικής 
Ελλάδας πρόγραμμα «ΒΟΗΘΕΙΑ ΣΤΟ ΣΠΙΤΙ» της 
«Δημοτικής Αναπτυξιακής Επιχείρησης Αμφιλοχί¬ 


ας» που υλοποιεί για τον Δήμο Αμφιλοχίας. 5 

Τροποποίηση Ο.Ε.Υ. της «Δημοτικής Επιχείρησης 

Ύδρευσης Αποχέτευσης Αγρίνιου ΔΈ.Υ.Α.Α.». 6 

Κατάργηση του Ν.Π.Δ.Δ. με την επωνυμία «Δημοτικό 
Ωδείο Ρίου» του Δήμου Ρίου. 7 


Καθιέρωση υπερωριακής εργασίας (απογευματινής) 
των υπαλλήλων του Τμήματος ΠΣΕΑ και του Τμή¬ 
ματος Τεχνικού Εξοπλισμού Μηχανημάτων της 
Νομαρχιακής Αυτοδιοίκησης Φλώρινας, για τους 


μήνες Οκτώβριο, Νοέμβριο, Δεκέμβριο 2007. 8 

Χορήγηση άδειας κυκλοφορίας φαρμακευτικού 

προϊόντος ΡΒΕΜΟΜΕΤ. 9 

Χορήγηση άδειας κυκλοφορίας φαρμακευτικού 
προϊόντος ΕΧΕΝΑϋΙΕ. 10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. ΔΥΙδ/οικ.55534/ 
4.5.2007 απόφαση του Υπουργού Υγείας και Κοι¬ 
νωνικής Αλληλεγγύης. 11 


Α ΠΟΦΑΣΕΙ Σ 

Αριθμ. Φ.40424/22896/3408 (1) 

Ανάθεση έργου με μίσθωση στο Ταμείο Υγείας 
Δικηγόρων Επαρχιών. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» (ΦΕΚ Α'206) και του άρθρου 17 του 
ν. 2747/1999 «Ρύθμιση συνταξιοδοτικών θεμάτων προσω¬ 
πικού Ε.Ρ.Τ. Α.Ε. και άλλες διατάξεις» (ΦΕΚ Α' 226). 

2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα» που κυρώ¬ 
θηκε με το άρθρο πρώτο του π.δ. 63/2005 (ΦΕΚ Α' 98). 

3. Την υπ’ αριθμ. ΔΙΠΠ/Φ.ΕΓΚΡ.7/368/12165/24.7.2007 
απόφαση της Επιτροπής του άρθρου 2 παρ. 1 της 33/ 
2006 ΠΥΣ. 

4. Την από 20.3.2007 γνωμοδότηση του δικηγόρου 
του Ταμείου. 

5. Την υπ’ αριθμ. ΔΙΔΚ/Φ.1/25873/1.10.2007 (ΦΕΚ Β' 
1950/3.10.2007) κοινή απόφαση του Πρωθυπουργού και 
του Υπουργού Εσωτερικών «Ανάθεση αρμοδιοτήτων 
στους Υφυπουργούς Εσωτερικών Χρήστο Ζώη και Αθα¬ 
νάσιο Νάκο», αποφασίζουμε: 

Καθορίζεται ο αριθμός των προσώπων που μπορεί το 
Ταμείο Υγείας Δικηγόρων Επαρχιών να συνάψει σύμβα¬ 
ση μίσθωσης έργου, για χρονικό διάστημα ενός έτους, 
σε ένα φαρμακοποιό, για τον έλεγχο των συνταγών 
φαρμάκων των ασφαλισμένων του. 

Ο ανωτέρω θα πρέπει να έχει πτυχίο ανώτατης φαρ¬ 
μακευτικής σχολής ΑΕΙ της ημεδαπής ή ισότιμο πτυχίο 
αντίστοιχης σχολής της αλλοδαπής και άδεια άσκησης 
φαρμακευτικού επαγγέλματος. 

Η ετήσια αμοιβή του θα είναι δέκα χιλιάδες (10.000,00) 
€. Σχετική πίστωση έχει εγγράφει στον προϋπολογισμό 
του Ταμείου έτους 2007. 

Το έργο του ανωτέρω δεν ανάγεται στον κύκλο των 
καθηκόντων των υπαλλήλων του Ταμείου, θα παρέχεται 
στο κτίριο που στεγάζονται οι υπηρεσίες του Ταμείου, 
δεν θα συνδέεται με το ωράριο λειτουργίας της υπη¬ 
ρεσίας και η εκτέλεση του θα παρακολουθείται από τη 
Διοίκηση του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2007 

οι ΥΠΟΥΡΓΟΙ 

ΑΠΑΣΧΟΛΗΣΗΣ ΚΑΙ 

ΥΦΥΠ. ΕΣΩΤΕΡΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΧΡΗΣΤΟΣ ΖΩΗΣ ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. Φ. 40223/22899/3409 (2) 

Ανάθεση έργου με μίσθωση στο Ταμείο Προνοίας 
Δικηγόρων Πειραιά. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 «Τροπο¬ 
ποίηση και συμπλήρωση διατάξεων του ν. 2190/1994 και 
άλλες διατάξεις» (ΦΕΚ Α' 206) και του άρθρου 17 του 
ν. 2747/1999 «Ρύθμιση συνταξιοδοτικών θεμάτων προσω¬ 
πικού Ε.Ρ.Τ. Α.Ε. και άλλες διατάξεις» (ΦΕΚ Α' 226). 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98). 

3. Την υπ’ αριθμ. ΔΙΠΠ/Φ.ΕΓΚΡ.7/364/11714/24.7.2007 
απόφαση της Επιτροπής του άρθρου 2 παρ. 1 της 33/ 
2006 ΠΥΣ. 

4. Την από 16.4.2007 βεβαίωση του πληρεξούσιου δικη¬ 
γόρου του Ταμείου Προνοίας Δικηγόρων Πειραιά. 

5. Την υπ’ αριθμ. ΔΙΔΚ/Φ.1/25873/1.10.2007 (ΦΕΚ Β' 
1950/3.10.2007) κοινή απόφαση του Πρωθυπουργού και 
του Υπουργού Εσωτερικών «Ανάθεση αρμοδιοτήτων 
στους Υφυπουργούς Εσωτερικών Χρήστο Ζώη και Αθα¬ 
νάσιο Νάκο», αποφασίζουμε: 

Καθορίζεται ο αριθμός των προσώπων που μπορεί το 
Ταμείο Προνοίας Δικηγόρων Πειραιά να συνάψει σύμβα¬ 
ση μίσθωσης έργου, για χρονικό διάστημα ενός έτους, 
σε ένα ελεγκτή ιατρό ειδικότητας παθολόγου ή γενικής 
ιατρικής και επικουρικά (ελλείψει εκδηλώσεως ενδιαφέ¬ 
ροντος από γιατρούς των ανωτέρω ειδικοτήτων) καρ¬ 
διολόγο, για τον έλεγχο της ιατροφαρμακευτικής και 
νοσοκομειακής περίθαλψης των ασφαλισμένων του. 

Ο ανωτέρω θα πρέπει να έχει πτυχίο ιατρικής σχολής 
ΑΕΙ της ημεδαπής ή ισότιμο πτυχίο της αλλοδαπής και 
άδεια άσκησης επαγγέλματος. 

Η συνολική δαπάνη που θα προκληθεί από την ανω¬ 
τέρω ανάθεση θα ανέλθει στο ποσό των είκοσι δύο 


χιλιάδων εξακοσίων σαράντα τεσσάρων (22.644,00) € 
περίπου και θα βαρύνει τους προϋπολογισμούς του 
Ταμείου των ετών 2007 και 2008 (ΚΑ 0419). 

Το έργο του παραπάνω ιατρού θα παρέχεται στα 
γραφεία του Ταμείου Προνοίας Δικηγόρων Πειραιά και 
η εκτέλεση του θα παρακολουθείται από τη Διοίκηση 
του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 2007 

ΟΙ ΥΠΟΥΡΓΟΙ 

ΑΠΑΣΧΟΛΗΣΗΣ ΚΑΙ 

ΥΦΥΠ. ΕΣΩΤΕΡΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΧΡΗΣΤΟΣ ΖΩΗΣ ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 56995/4820 (3) 

Χορήγηση αδειών κυκλοφορίας βυτιοφόρων αυτοκινή¬ 
των ιδιωτικής χρήσης ιδιοκτησίας εταιριών εμπορί¬ 
ας πετρελαιοειδών κατηγορίας Α. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 5 του άρθρου 6 του ν. 3054/ 
2002 (Α' 230) «Οργάνωση της αγοράς πετρελαιοειδών 
και άλλες διατάξεις». 

2. Τις διατάξεις του άρθρου 5 του ν. 1959/1991 (Α' 23) 
«Για τις οδικές μεταφορές, τις επικοινωνίες και άλλες 
διατάξεις». 

3. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ 63/2005 
(ΦΕΚ 98Α). 

4. Το π.δ 206/2007 (ΦΕΚ 232/Α/19.9.2007) «Διορισμός 
Υπουργών και Υφυπουργών». 

5. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού. 

6. Την ανάγκη καθορισμού του αναγκαίου αριθμού 
βυτιοφόρων φορτηγών αυτοκινήτων που δύναται να 
έχει στην κατοχή του ο κάτοχος άδειας εμπορίας υγρών 
καυσίμων κατηγορίας Α, αποφασίζουμε: 

ΚΕΦΑΛΑΙΟ Α' 

ΓΕΝΙΚΟΙ ΟΡΟΙ ΓΙΑ ΤΗΝ ΚΥΚΛΟΦΟΡΙΑ ΚΑΙ ΤΗΝ 
ΔΙΕΝΕΡΓΕΙΑ ΜΕΤΑΦΟΡΩΝ ΜΕ ΦΙΧ ΑΥΤΟΚΙΝΗΤΑ 
ΜΕΤΑΦΟΡΑΣ ΥΓΡΩΝ ΚΑΥΣΙΜΩΝ ΚΑΤΗΓΟΡΙΑΣ Α 

1. Η διενέργεια οδικών μεταφορών με φορτηγά ιδιω¬ 
τικής χρήσης αυτοκίνητα βυτιοφόρα μεταφοράς υγρών 
καυσίμων, επιτρέπεται μόνο εφόσον πληρούνται αθροι¬ 
στικά οι παρακάτω όροι: 

α) Τα υγρά καύσιμα ανήκουν στην εταιρεία υπέρ της 
οποίας έχει εκδοθεί η άδεια κυκλοφορίας του Φ.Ι.Χ. 
αυτοκινήτου ή έχουν πωληθεί, αγοραστεί, παραχθεί ή 
μετατραπεί από αυτήν. 

Για την απόδειξη των αναφερομένων στην παρούσα 
παράγραφο οι οδηγοί των αυτοκινήτων αυτών πρέπει 

να έχουν μαζί τους τα συνοδευτικά έγγραφα της κάθε 
μεταφοράς τα οποία θα φέρουν αποκλειστικά την εμπο¬ 
ρική επωνυμία του ιδιοκτήτη του βυτιοφόρου. 

β) Σκοπός του κάθε ταξιδιού είναι η μεταφορά των 
παραπάνω προϊόντων από και προς την εταιρεία ή η 
διακίνησή τους από την εταιρεία προς τρίτους πελάτες 
αυτής. 

γ) Απαγορεύεται η μεταφορά των προϊόντων από τον 
τόπο παραγωγής απευθείας στον πελάτη εφόσον τα 
προϊόντα αυτά μεταφέρονται με Φ.Ι.Χ. βυτιοφόρα αυτο¬ 
κίνητα μικτού βάρους πάνω από 4.000 χιλιόγραμμα. 

Τα Φ.Ι.Χ. αυτοκίνητα βυτιοφόρα μεταφοράς υγρών 
καυσίμων ιδιοκτησίας των Εταιρειών εμπορίας πετρε¬ 
λαιοειδών επιτρέπεται: α) σε νομούς που οι Εταιρείες 
δεν έχουν εγκαταστάσεις πετρελαιοειδών να φορτώ¬ 
νουν από τα διϋλιστήρια και να μεταφέρουν απευθείας 
στους πελάτες τους και β) να μεταφέρουν υγρά καύσιμα 
από διϋλιστήρια (ανεξάρτητα αν έχουν εγκαταστάσεις 
πετρελαιοειδών) απευθείας σε πρατήρια υγρών καυσί¬ 
μων που είναι συμβεβλημένα με την Εταιρεία - ιδιοκτήτη 
του φορτηγού αυτοκινήτου. 

γ) Τα Φ.Ι.Χ. αυτοκίνητα βυτιοφόρα μεταφοράς υγρών 
καυσίμων, μικτού βάρους πάνω από 4.000 χιλιόγραμμα 
οδηγούνται από οδηγούς που έχουν προσληφθεί με 
σχέση εξαρτημένης εργασίας και είναι εφοδιασμένοι με 
την αντίστοιχη άδεια ικανότητας οδηγού και τα απαι- 
τούμενα έγγραφα σύμφωνα με την Συμφωνία ΑΟΒ. 

Ειδικά οι οδηγοί βυτιοφόρων μεταφοράς υγρών καυσί¬ 
μων κατά τη μεταφορά πρέπει να έχουν μαζί με τα άλλα 
συνοδευτικά έγγραφα και θεωρημένη ανά δίμηνο βε¬ 
βαίωση του Υπουργείου Εργασίας, από την οποία προ¬ 
κύπτει ότι εξακολουθούν να εργάζονται ως οδηγοί με 
σχέση εξαρτημένης εργασίας στην Εταιρεία που ανήκει 
το βυτιοφόρο Φ.Ι.Χ. αυτοκίνητο. Η παρούσα παράγραφος 
δεν εφαρμόζεται σε περιπτώσεις κυκλοφορίας Φ.Ι.Χ. 
αυτοκινήτων βυτιοφόρων μεταφοράς υγρών καυσίμων 
που ανήκουν σε Εταιρείες εμπορίας πετρελαιοειδών 
και τα οποία εξυπηρετούν ανάγκες μεταφοράς υγρών 
καυσίμων σε περιφέρειες μικρών νησιών (Ν. Κυκλάδων 
και Δωδεκανήσου πλην της νήσου Ρόδου). Στις περι¬ 
πτώσεις αυτές οι σχέσεις εργασίας των οδηγών με 
την επιχείρηση θα καθοριστούν με κοινή απόφαση των 
Υπουργών Απασχόλησης και Κοινωνικής Προστασίας 
και Μεταφορών και Επικοινωνιών. 

δ) Τα Φ.Ι.Χ. αυτοκίνητα είναι εφοδιασμένα με άδεια 
κυκλοφορίας. 

ε) Δεν μεταφέρουν άλλα προϊόντα πέραν αυτών που 
αναγράφονται στην άδεια κυκλοφορίας τους. 

στ) Κατά την μεταφορά τα διακριτικά σήματα της 
Εταιρείας πρέπει να είναι εμφανή τόσο στα πρατήρια 
όσο και στα βυτιοφόρα αυτοκίνητα και 
ζ) Απαγορεύεται να φέρουν διαφημιστικά σήματα άλ¬ 
λων Εταιρειών εμπορίας πετρελαιοειδών. 

2. Τα Φ.Ι.Χ. αυτοκίνητα βυτιοφόρα μεταφοράς υγρών 
καυσίμων, επιτρέπεται να διενεργούν, και διεθνείς μετα¬ 
φορές με τους όρους και προϋποθέσεις της υπ’ αριθμ. 
Φ 205/68/1/27.4.1983 κανονιστικής απόφασης «περί όρων 
προϋποθέσεων για την διενέργεια διεθνών οδικών εμπο- 
ρευματικών μεταφορών». 


ΚΕΦΑΛΑΙΟ Β' 

ΑΡΜΟΔΙΟΤΗΤΑ ΕΚΔΟΣΗΣ ΑΔΕΙΩΝ ΚΥΚΛΟΦΟΡΙΑΣ 

1. Οι άδειες κυκλοφορίας των φορτηγών αυτοκινή¬ 
των ιδιωτικής χρήσης βυτιοφόρων μεταφοράς υγρών 
καυσίμων, εκδίδονται από τις Διευθύνσεις Μεταφορών 
και Επικοινωνιών των Νομαρχιακών Αυτοδιοικήσεων, 
εφόσον προσκομισθούν τα απαιτούμενα δικαιολογη- 
τικά και με τη συνδρομή των κατά περίπτωση όρων 
και προϋποθέσεων όπως ορίζονται παρακάτω εφόσον 
καταβληθεί η προβλεπόμενη από τις οικείες διατάξεις 
υπέρ του Δημοσίου εφάπαξ εισφορά. 

Για την έκδοση της παραπάνω άδειας δεν απαιτείται 
εγκριτική απόφαση του οικείου Νομάρχη. 

2. Αρμόδια Υπηρεσία για την έκδοση των κατά τα ανω¬ 
τέρω αδειών κυκλοφορίας είναι η Διεύθυνση Μεταφο¬ 
ρών και Επικοινωνιών στην περιοχή της οποίας υπάγεται 
συγκοινωνιακά ο τόπος που έχει έδρα η επιχείρηση. 

ΚΕΦΑΛΑΙΟ Γ 

ΑΔΕΙΕΣ ΚΥΚΛΟΦΟΡΙΑΣ ΦΙΧ ΑΥΤΟΚΙΝΗΤΩΝ 
ΒΥΤΙΟΦΟΡΩΝ ΜΕΤΑΦΟΡΑΣ ΥΓΡΩΝ ΚΑΥΣΙΜΩΝ 
ΚΑΤΗΓΟΡΙΑΣ Α 

1. Άδειες κυκλοφορίας Φ.Ι.Χ. αυτοκινήτων μεταφοράς 
υγρών καυσίμων, μ.β. πάνω από 4.000 χιλιόγραμμα, χορη¬ 
γούνται σε Εταιρείες εμπορίας πετρελαιοειδών κατηγορίας 
Α, οι οποίες κατέχουν ισχύουσα άδεια εμπορίας σύμφωνα 
με τις διατάξεις του ν. 3054/2002 (Α' 230) όπως ισχύει. 

2. Στις Εταιρείες εμπορίας πετρελαιοειδών που δι¬ 
αθέτουν άδεια εμπορίας πετρελαιοειδών προϊόντων 
κατηγορίας Α, χορηγούνται άδειες κυκλοφορίας Φ.Ι.Χ. 
αυτοκινήτων βυτιοφόρων μεταφοράς υγρών καυσίμων 
(βενζίνης, πετρελαίου, μαζούτ) κατά ελάχιστο αριθμό 
δύο (2) και μέγιστο αριθμό τέτοιο ώστε το σύνολο του 
μέγιστου επιτρεπόμενου μικτού βάρους των αυτοκινή¬ 
των αυτών να μην υπερβαίνει τον αριθμό Τ που υπο¬ 
λογίζεται ως εξής: 

Τ = Ο.Π *0,00095 όπου 

Ο.Π.: Ο όγκος πωλήσεων σε μετρικούς τόνους (Μ.Τ) 
καυσίμων κατηγορίας εμπορίας Α του προηγούμενου 
οικονομικού έτους αφαιρουμένου του όγκου των πω¬ 
λήσεων που παραδίδεται απευθείας στους πελάτες με 
δεξαμενόπλοιο και μέσω αγωγών. 

Τ: Το Μικτό Βάρος σε τόνους του συνόλου των ΦΙΧ 
βυτιοφόρων αυτοκίνητων άνω των 4 τόνων που μπορεί 
να διαθέτει η εταιρεία. 

Ο αριθμός των δικαιούμενων αδειών κυκλοφορίας ΦΙΧ 
βυτιοφόρων αυτοκινήτων με βάση τα ανωτέρω, προκύ¬ 
πτει από τον αριθμό Τ αφαιρουμένου του συνολικού 
μικτού βάρους των ήδη κατεχομένων από την εταιρεία 
βυτιοφόρων. Αν το συνολικό μικτό βάρος των ήδη κατε¬ 
χομένων από την εταιρεία βυτιοφόρων υπερβαίνει τον 
αριθμό Τ δεν χορηγούνται νέες άδειες κυκλοφορίας 
βυτιοφόρων αυτοκινήτων άνω των τεσσάρων τόνων. 

Οι ρυθμίσεις της παραγράφου αυτής, για την χορή¬ 
γηση αδειών κυκλοφορίας βυτιοφόρων αυτοκινήτων 
ιδιωτικής χρήσης μικτού βάρους άνω των 4 τόνων σε 
Εταιρείες εμπορίας πετρελαιοειδών, για τη μεταφορά 
υγρών καυσίμων, δεν έχουν εφαρμογή στις εξής περι¬ 
πτώσεις: 

α) Οταν πρόκειται για μεταφορές καυσίμου για τον 
ανεφοδιασμό αεροσκαφών (ΒΕΡΙΙΕΙ_Ι_ΕΒ3) και εφόσον 
οι μεταφορές αυτές διενεργούνται εντός του κλειστού 
χώρου των αεροδρομίων και 
β) Οταν πρόκειται για μεταφορές που διενεργούνται 
αποκλειστικά και μόνο σε νησιά που είναι μόνιμα εγκα¬ 
τεστημένες οι Εταιρείες εμπορίας πετρελαιοειδών. Σε 
αυτή την περίπτωση δεν περιλαμβάνονται τα νησιά Εύ¬ 
βοιας, Κέρκυρας, Κρήτης και Ρόδου. 

Στις εταιρείες του ανωτέρω εδαφίου, είναι δυνατή η 
χορήγηση αδειών κυκλοφορίας ΦΙΧ βυτιοφόρων αυτοκι¬ 
νήτων για όλη την επικράτεια εφόσον αποκτήσουν άδεια 
εμπορίας κατηγορίας Α σύμφωνα με τις προϋποθέσεις 
του άρθρου 6 του ν. 3054/2002. Η χορήγηση αδειών κυ¬ 
κλοφορίας των αυτοκινήτων αυτών γίνεται σύμφωνα με 
την παρ. 2 του κεφ. Γ, με βάση τον αριθμό Τ αφαιρουμέ- 
νου του συνολικού μικτού βάρους των ήδη κατεχομένων 
από την εταιρεία βυτιοφόρων συμπεριλαμβανομένων και 
αυτών που κυκλοφορούν αποκλειστικά σε νησιά. 

3. Στο έντυπο της άδειας κυκλοφορίας σημειώνεται: 
«για τη μεταφορά υγρών καυσίμων της άδειας εμπο¬ 
ρίας Α». 

Στο έντυπο της άδειας κυκλοφορίας των ΦΙΧ αυτοκι¬ 
νήτων που χορηγούνται σύμφωνα με το εδάφιο β της 
παρ. 2 του παρόντος αναγράφεται η εξής παρατήρηση: 
«για τη μεταφορά υγρών καυσίμων της κατηγορίας Α 
αποκλειστικά σε νησιά πλην Εύβοιας, Κέρκυρας, Κρήτης 
και Ρόδου». 

Για τη χορήγηση νέων αδειών κυκλοφορίας σύμφωνα 
με τις διατάξεις της παρούσας απαιτείται η προσκόμιση 
στην αρμόδια Δ/νση Μεταφορών και Επικοινωνιών της 
ΝΑ των αδειών κυκλοφορίας ΝΑ όλων των κατεχομένων 
από την εταιρεία βυτιοφόρων αυτοκινήτων κατηγορίας 
Α, προκειμένου να σημειωθεί η παρατήρηση της παρα¬ 
γράφου αυτής. 

ΚΕΦΑΛΑΙΟ Δ' 

ΔΙΑΔΙΚΑΣΙΑ ΧΟΡΗΓΗΣ ΑΔΕΙΩΝ 
ΚΥΚΛΟΦΟΡΙΑΣ ΒΥΤΙΟΦΟΡΩΝ ΦΙΧ ΑΥΤΟΚΙΝΗΤΩΝ 

1. Για τη χορήγηση των αδειών κυκλοφορίας βυτι¬ 
οφόρων υγρών καυσίμων κατηγορίας Α οι εταιρείες 
εμπορίας πετρελαιοειδών υποβάλλουν στην αρμόδια 
Υπηρεσία Μεταφορών και Επικοινωνιών αίτηση με την 
οποία θα ζητούν βεβαίωση περί του αριθμού των κα¬ 
τεχομένων βυτιοφόρων IX αυτοκινήτων ανά κατηγορία 
άδειας εμπορίας. 

2. Η Υπηρεσία Μεταφορών και Επικοινωνιών στην πε¬ 
ριοχή της οποίας έχει έδρα η εταιρεία πετρελαιοειδών 
χορηγεί βεβαίωση του τύπου: 

«ΒΕΒΑΙΩΣΗ» 

Βεβαιούται ότι η επιχείρηση με την επωνυμία.που 

εδρεύει στην.επί της οδού .αριθμός.και 

με αντικείμενο εργασιών.διαθέτει τα παρακάτω 

φορτηγά αυτοκίνητα IX μεταφοράς υγρών καυσίμων. 

Αριθμ. κυκλοφορίας - μικτό βάρος - είδος μεταφ. προ¬ 
ϊόντος - κατηγ. αδ. εμπορίας 

1 . 

2 . 

3. 


3. Η παραπάνω βεβαίωση υποβάλλεται στην αρμόδια 
Υπηρεσία του Υπουργείου Ανάπτυξης προκειμένου να 
καθοριστεί το συνολικό μικτό βάρος των βυτιοφόρων 
αυτοκινήτων μεταφοράς υγρών καυσίμων κατηγορίας 
Α που επιτρέπεται να κυκλοφορήσει η συγκεκριμένη 
εταιρεία σε σχέση με τον όγκο πωλήσεων κατά περί¬ 
πτωση. 

4. Η αρμόδια Υπηρεσία του Υπουργείου Ανάπτυξης με 
βάση την παραπάνω βεβαίωση χορηγεί στην ενδιαφε- 
ρόμενη Εταιρεία πιστοποιητικό, το οποίο κοινοποιείται 
στη Δ/νση Μεταφορών και Επικοινωνιών του Υπουρ¬ 
γείου Μεταφορών και Επικοινωνιών, το οποίο είναι του 
τύπου: 

«ΠΙΣΤΟΠΟΙΗΤΙΚΟ» 

Η Εταιρεία.με την επωνυμία.κάτοχος άδειας 

εμπορίας Α και με έδρα.λειτουργεί νόμιμα και σύμ¬ 
φωνα με τις διατάξεις.μέχρι.και έχει πραγματο¬ 

ποιήσει το προηγούμενο έτος συνολικό όγκο πωλήσεων 

υγρών καυσίμων κατηγορίας Α.μετρικούς τόνους 

(Μ.Τ) (κατά την έννοια της παραγράφου 2 του κεφ. Γ 
της παρούσας), επιτρέπεται με βάση τα παραπάνω στοι¬ 
χεία να κατέχει βυτιοφόρα μεταφοράς υγρών καυσίμων 

κατηγορίας Α, συνολικού μκτού βάρους.και μπορεί 

να θέσει σε κυκλοφορία νέα βυτιοφόρα ΦΙΧ αυτοκίνητα 
μικτού βάρους. 

5. Το παραπάνω Πιστοποιητικό υποβάλλεται στην αρ¬ 
μόδια Υπηρεσία Μεταφορών και Επικοινωνιών μαζί με: 

α) Βεβαίωση της Οικονομικής Εφορίας περί του αντι¬ 
κειμένου της εταιρείας και 

β) Επικυρωμένο φωτοαντίγραφο της άδειας εμπορίας 
της Εταιρείας που χορηγείται σύμφωνα με τις διατάξεις 
του ν. 3054/2002 όπως ισχύει. 

6. Η αρμόδια υπηρεσία αφού χορηγήσει τις αιτούμενες 
άδειες βυτιοφόρων ΦΙΧ αυτοκινήτων τηρεί για κάθε 
εταιρεία μητρώο για τον αριθμό και την κατηγορία των 
ΦΙΧ αυτοκινήτων της με τα εξής στοιχεία: 

Γ ια την εταιρεία: Επωνυμία εταιρείας - Κατηγορία 
άδειας εμπορίας 

Για τα ΦΙΧ βυτιοφόρα αυτοκίνητα που κατέχει: αριθ¬ 
μός κυκλοφορίας- μικτό βάρος - είδος μεταφερομένου 
προϊόντος- ημερομηνία χορήγησης άδειας κυκλοφο¬ 
ρίας. 

Σε περίπτωση κατάθεσης των στοιχείων κυκλοφορί¬ 
ας των βυτιοφόρων ΦΙΧ αυτοκινήτων ενημερώνεται το 
μητρώο της εταιρείας. 

Το μητρώο αυτό αποστέλλεται σε κάθε μεταβολή 
στη Δ/νση Μεταφορών και Επικοινωνιών του ΥΠΜΕ με 
φωτοαντίγραφο των αδειών κυκλοφορίας που χορη¬ 
γήθηκαν. 

ΚΕΦΑΛΑΙΟ Ε' 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Από την ισχύ της παρούσας κάθε νέα άδεια κυ¬ 
κλοφορίας ΦΙΧ αυτοκινήτου βυτιοφόρων μεταφοράς 
υγρών καυσίμων εταιριών εμπορίας πετρελαιοειδών 
κατηγορίας Α, εκδίδεται με τους όρους και προϋποθέ¬ 
σεις της παρούσας. 

2. Εκτός από τους όρους και προϋποθέσεις που ανα- 
φέρονται στην νόμιμη διενέργεια μεταφορών με ΦΙΧ 

αυτοκίνητα βυτιοφόρα μεταφοράς υγρών καυσίμων, 
ισχύουν οι απαγορεύσεις και οι ποινές που προβλέ- 
πονται για τα κυκλοφορούντο ΦΙΧ αυτοκίνητα με τις 
διατάξεις των ν. 1959/1991 (ΦΕΚ 123Α) και ν. 3446/2006 
(ΦΕΚ 49Α). 

3. Καταργείται κάθε διάταξη που ρυθμίζει το θέμα 
της χορήγησης αδειών κυκλοφορίας βυτιοφόρων αυτο¬ 
κινήτων μεταφοράς υγρών καυσίμων κατηγορίας Α με 
τρόπο διαφορετικό από τις διάταξης της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2007 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡΗΣΤΟΣ ΦΩΛΙΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 
-♦- 

Αριθμ. 19582 (4) 

Έγκριση πρόσληψης ενός ατόμου κατηγορίας ΠΕ (Οι¬ 
κονομολόγος), με Σύμβαση Μίσθωσης Έργου έξι (6) 
μηνών από την «Δημοτική Επιχείρηση Ύδρευσης - 
Αποχέτευσης Οινιάδων» (Δ.Ε.Υ.Α.Ο.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση 
Στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

2. Τις διατάξεις του ν. 1069/1980 «Περί κινήτρων για την 
Ίδρυση ΕπιχειρήσεωνΎδρευσης και Αποχέτευσης». 

3. Τις διατάξεις του ν. 2190/1994. 

4. Τις διατάξεις του άρθρου 6, του ν. 2527/1997, «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». 

5. Τις διατάξεις του άρθρου 8, του ν. 3051/2002. 

6. Την βεβαίωση του Νομικού Συμβούλου της Δ.Ε.Υ.Α. 
Οινιάδων Αντωνίου Γρίβα. 

7. Την υπ’ αριθ. 59/2007 απόφαση του Διοικητικού Συμ¬ 
βουλίου της Δ.Ε.Υ.Α. Οινιάδων, με το οποίο υποβλήθηκε 
για έγκριση αίτημα πρόσληψης ενός (1) ατόμου, κα¬ 
τηγορίας ΠΕ (Οικονομολόγος), με Σύμβαση Μίσθωσης 
Έργου έξι (6) μηνών, για την αντιμετώπιση των θεμάτων 
που αφορούν την Οικονομική και Διοικητική Υπηρεσία 
της Δ.Ε.Υ.Α.Ο. και για την καλύτερη εξυπηρέτηση των 
Δημοτών. 

8. Το γεγονός ότι, στον Προϋπολογισμό της Δημοτικής 
Επιχείρησης οικ.Έτους 2007 έχει εγγράφει η απαιτού- 
μενη πίστωση για την κάλυψη της μισθοδοσίας του 
Προσωπικού που θα προσληφθεί, αποφασίζουμε: 

1. Εγκρίνουμε την πρόσληψη ενός (1) ατόμου, κατηγο¬ 
ρίας ΠΕ (Οικονομολόγος), με Σύμβαση ΜίσθωσηςΈργου 
έξι (6) μηνών, όπως αναλυτικά στην παράγραφο (7) του 
παρόντος αναφέρεται. 

2. Η σχετική πίστωση για την μισθοδοσία του προ- 
βλεφθεί στον Προϋπολογισμό Οικ. Έτους 2007, της 
Δ.Ε.Υ.Α. Οινιάδων, ήτοι στον Κ.Α. 61.00, έχει εγγράφει 
ποσό #50.000,00# €. 


3. Η πρόσληψη του προσωπικού θα γίνει με τις δια¬ 
τάξεις του ν. 2190/1994, όπως, τροποποιήθηκε και συ¬ 
μπληρώθηκε από το ν. 2527/1997 και του ν. 3051/2002, 
κάνοντας γνωστό στον Πρόεδρο της Δ.Ε.Υ.Α. Οινιάδων, 
ότι η πρόσληψη του προσωπικού θα προχωρήσει, μετά 
την έγκριση και δημοσίευση της απόφασης του Γενικού 
Γραμματέα στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 15 Οκτωβρίου 2007 

Ο Γ ενικός Γ ραμματέας Περιφέρειας 
ΣΠ. ΣΠΥΡΙΔΩΝ 

-♦- 

Αριθμ. 16251 (5) 

Έγκριση ανανέωσης Συμβάσεων Ιδιωτικού Δικαίου Ορι¬ 
σμένου Χρόνου (ΙΔ.Ο.Χ.) των απασχολουμένων, στο 
ενταχθέν από την Περιφέρεια Δυτικής Ελλάδας πρό¬ 
γραμμα «ΒΟΗΘΕΙΑ ΣΤΟ ΣΠΙΤΙ» της «Δημοτικής Ανα¬ 
πτυξιακής Επιχείρησης Αμφιλοχίας» που υλοποιεί 
για τον Δήμο Αμφιλοχίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997, «Διοίκηση, Οργάνωση 
Στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

2. Τις διατάξεις του άρθρου 21 παραγ. 3 του ν. 2190/ 
1994. 

3. Τ ις διατάξεις της υπ’ αριθμ. 33/27.12.2006 ΠΥΣ, σύμ¬ 
φωνα με την οποία απαιτείται η έκδοση έγκρισης του 
Γ ενικού Γ ραμματέα Περιφέρειας. 

4. Την υπ’ αριθμ. 15419/2002 απόφαση του Γ.Γ. Περιφέ¬ 
ρειας με την οποία εγκρίθηκε η πρόσληψη του προσω¬ 
πικού για την υλοποίηση του προγράμματος «ΒΟΗΘΕΙΑ 
ΣΤΟ ΣΠΙΤΙ». 

5. Την υπ’αριθ. 111135/1233/4.5.2007 (ΦΕΚ 772/15.5.2007/ 
Β1) κοινή απόφαση Υπουργών ΕΣ,Δ.Δ.Α., Οικονομίας και 
Οικονομικών, Απασχόλησης και Κοινωνικής Προστασίας 
και Υγείας και Κοινωνικής Αλληλεγγύης, η οποία τροπο¬ 
ποιεί την υπ’ αριθμ. 110941/12.4.2006 (ΦΕΚ 518/12.4.2006/Β) 
όμοια κοινή υπουργική απόφαση με θέμα «Τροποποίηση 
κωδικοποίησης κοινών υπουργικών αποφάσεων για το 
Σύστημα Αξιολόγησης, Παρακολούθησης και Ελέγχου 
- Διαδικασία Εφαρμογής των ενεργειών «Βοήθεια στο 
Σπίτι», «Μονάδες Κοινωνικής Μέριμνας» και «Κέντρων 
Ημερήσιας Φροντίδας Ηλικιωμένων» (ΚΗΦΗ)», συγχρη- 
ματοδοτούμενων από το Ευρωπαϊκό Κοινωνικό Ταμείο 
(Ε.Κ.Τ.), στο πλαίσιο του Γ' Κ.Π.Σ. 

6. Το γεγονός ότι η χρηματοδότηση των παραπάνω 
Δομών συνεχίζεται μέχοι τις 31.8.2008. σύμφωνα με τα 
όσα ορίζονται στο άρθρο 8, παρ. 2, των παραπάνω, 
στις παρ. 7 και 8, αναλυτικά ορίζονται και ότι η σχετική 
χρηματοδότηση αφορά αποκλειστικά τις δομές που 
έχουν ήδη λειτουργήσει και λειτουργούν τα σχετικά 
προγράμματα, προκειμένου να συνεχιστεί η λειτουργία 
τους. 

7. Την υπ’ αριθμ. 7/2007 απόφαση του Διοικητικού 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Συμβουλίου «Δημοτικής Αναπτυξιακής Επιχείρησης 
Αμφιλοχίας» με το οποίο εγκρίνεται η συνέχιση των 
Προγραμμάτων «Βοήθεια στο Σπίτι» και η ανανέωση 
των Συμβάσεων Ιδιωτικού Δικαίου Ορισμένου Χρόνου 
(Ι.Δ.Ο.Χ.), από 1.7.2007 έως τις 31.7.2008 του Προσωπικού 
του Προγράμματος «Βοήθεια στο Σπίτι» με δυνατότητα 
νέας παράτασης των συμβάσεων μέχρι το πέρας της 
διάρκειας υλοποίησης του προγράμματος, αποκλεισμέ¬ 
νης σε κάθε περίπτωση της αναγνώρισης της σύμβασης 
σε αορίστου χρόνου, αποφασίζουμε: 

1. Εγκρίνουμε την υπ’ αριθμ. 7/2007 απόφαση του Διοι¬ 
κητικού Συμβουλίου της «Δημοτικής Αναπτυξιακής Επι¬ 
χείρησης Αμφιλοχίας», και ανανεώνουμε τις Συμβάσεις 
των απασχολουμένων στα Προγράμματα «Βοήθεια στο 
Σπίτι» από 1.7.2007 έως 31.7.2008 που υλοποιεί για τον 
Δήμο Αμφιλοχίας ως εξής: 

Μίας (1) Κοινωνικής Λειτουργού, δύο (2) Νοσηλευτριών 
και μίας (1) Οικογενειακής Βοηθού. 

Οι Συμβάσεις που θα συναφθούν θα είναι Συμβάσεις 
Ιδιωτικού Δικαίου Ορισμένου Χρόνου (Ι.Δ.Ο.Χ.) και δι¬ 
άρκεια των Συμβάσεων, του ανωτέρω Προσωπικού θα 
είναι από (1.7.2007 έως 31.7.2008). 

2. Η δαπάνη για τις αμοιβές και τα έξοδα του προ¬ 
σλαμβανόμενου προσωπικού έχουν εξασφαλιστεί μέσω 
του Προγράμματος, οι οποίες θα καταβάλλονται τμη¬ 
ματικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου 15 Οκτωβρίου 2007 

Ο Γενικός Γραμματέας Περιφέρειας 
ΣΠ. ΣΠΥΡΙΔΩΝ 

-♦- 

Αριθμ. 18725 (6) 

Τροποποίηση Ο.Ε.Υ. της «Δημοτικής Επιχείρησης 
Ύδρευσης Αποχέτευσης Αγρίνιου Δ.Ε.Υ.Α.Α.». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του άρθρου 1, παρ. 3, του ν. 1069/1980 
περί «Κινήτρων για τηνΊδρυση επιχειρήσεων ύδρευσης 
- αποχέτευσης». 

2. Τις διατάξεις του άρθρου 11, παρ. 22, 23 και 24, του 
ν. 2503/97 (Φ.Ε.Κ. 107/30.5.1997, τ. Α'), «Διοίκηση, Οργάνω¬ 
ση, Στελέχωση της Περιφέρειας, ρύθμιση διατάξεων για 
την Τοπική Αυτοδιοίκηση και άλλες διατάξεις». 

3. Τις διατάξεις του άρθρου 6, παρ. 1, του ν. 2307/1995 
(Φ.Ε.Κ. 113/1995, τ. Α'). 

4. Την υπ’ αριθμ. 33371/1983 απόφαση του Υπουργού 
Εσωτερικών, με την οποία εγκρίθηκε ο Ο.Ε.Υ. της Δ.Ε.Υ.Α. 
Αγρίνιου και δημοσιεύθηκε στο Φ.Ε.Κ. 442/τ.Β'/1983 και 
η οποία τροποποιήθηκε με τις υπ’ αριθμ. 80888/1985, 
42817/1985, 78490/1989 (Φ.Ε.Κ. 286/τ. Β'/20.4.1989) του 
ιδίου Υπουργού και 3060/2001 απόφαση του Γενικού 
Γραμματέα Περιφέρειας Δυτικής Ελλάδας, η οποία δη¬ 
μοσιεύθηκε στο Φ.Ε.Κ. 439/τ. Β'/17.4.2001. 

5. Τ ις διατάξεις του άρθρου 27, του ν. 2081/1992 (Φ.Ε.Κ. 


54/τ. Δ'/10.9.1992) αναφορικά με τον έλεγχο των δαπα¬ 
νών που προκαλούν οι κανονιστικές πράξεις. 

6. Την υπ’ αριθμ. 45/2004 απόφαση του Δημοτικού Συμ¬ 
βουλίου του Δήμου Αγρίνιου, με την οποία εγκρίνεται η 
υπ’ αριθμ. 3/2004 απόφαση του Διοικητικού Συμβουλίου 
της Δ.Ε.Υ.Α. Αγρίνιου περί «Τροποποίησης του Ο.Ε.Υ. της 
Δ.Ε.Υ.Α. Αγρίνιου», εγκρίθηκε με την υπ’ αριθ. 6485 + 
6046/28.4.2004 απόφαση του Γενικού Γραμματέα Περι¬ 
φέρειας Δυτικής Ελλάδας και δημοσιεύθηκε στο Φ.Ε.Κ. 
771/τ. Β725.5.2004. 

7. Την υπ’ αριθμ. 219/2007 απόφαση του Δημοτικού 
Συμβουλίου του Δήμου Αγρίνιου, με την οποία εγκρί- 
νεται η υπ’ αριθμ. 40/2007 απόφαση του Διοικητικού 
Συμβουλίου της Δ.Ε.Υ.Α. Αγρίνιου περί «Τροποποίησης 
του Ο.Ε.Υ. της Δ.Ε.Υ.Α. Αγρίνιου», ως προς τα άρθρα 11, 
12 και 13, αποφασίζουμε: 

1. Εγκρίνουμε την υπ’ αριθμ. 219/2007 απόφαση του 
Δημοτικού Συμβουλίου Αγρίνιου με την οποία εγκρί- 
νεται την υπ’ αριθμ. 40/2007 απόφαση του Διοικητικού 
Συμβουλίου της Δ.Ε.Υ.Α. Αγρίνιου και Τροποποιούμαι 
τον Ο.Ε.Υ. της Δ.Ε.Υ.Α. Αγρίνιου ως προς τα άρθρα 11, 
12 και 13, ως εξής: 

Άρθρο 11 

ΟΡΓΑΝΩΣΗ-ΣΥΝΘΕΣΗ 

Τροποποιείται το τμήμα γΐ της Τεχνικής Υπηρεσίας: 

γΐ) Τμήμα Δικτύων -Έργων - Μελετών 

γΐα) Τομέας Δικτύων - Έργων 

Γ ραφείο Έργων 

Γ ραφείο Συντήρησης Δικτύων 

γΐβ) Τομέας Μελετών 

Γ ραφείο Μελετών Νέων Συνδέσεων 

Γραφείο ΜελετώνΈργων - <3.1.8. 

Κατά τα λοιπά ισχύει η προηγούμενη απόφαση . 

ΚΕΦΑΛΑΙΟ ΠΕΜΠΤΟ 
ΟΡΓΑΝΙΚΕΣ ΘΕΣΕΙΣ ΠΡΟΣΩΠΙΚΟΥ 


Αρθρο 12 

ΔΙΟΙΚΗΤΙΚΗ ΕΝΟΤΗΤΑ ΟΡΓΑΝΙΚΕΣ 

ΘΕΣΕΙΣ ΕΡΓΑΣΙΑΣ ΘΕΣΕΙΣ 

Α. ΔΙΕΥΘΥΝΣΗ ΥΠΗΡΕΣΙΩΝ 
ΓΕΝΙΚΟΣ ΔΙΕΥΘΥΝΤΗΣ 1 

ΣΥΝΟΛΟ: 1 

Β. ΟΙΚΟΝΟΜΙΚΗ-ΔΙΟΙΚΗΤΙΚΗ ΥΠΗΡΕΣΙΑ 
ΠΡΟΪΣΤΑΜΕΝΟΣ ΟΙΚΟΝΟΜΟΛΟΓΟΣ 1 

ΟΙΚΟΝΟΜΟΛΟΓΟΣ 1 

ΟΙΚΟΝΟΜΟΛΟΓΟΣ-ΛΟΓΙΣΤΗΣ 1 

ΛΟΓΙΣΤΕΣ ΤΕ 4 

ΠΡΟΓΡΑΜΜΑΤΙΣΤΗΣ - ΑΝΑΛΥΤΗΣ ΤΕ 1 

ΕΙΣΠΡΑΚΤΟΡΕΣ ΔΕ 4 

ΤΑΜΙΑΣ ΔΕ 1 

ΔΙΟΙΚΗΤΙΚΟΙ ΥΠΑΛΛΗΛΟΙ 6 

ΑΠΟΘΗΚΑΡΙΟΣ 1 

ΚΛΗΤΗΡΑΣ 1 

ΣΥΝΟΛΟ: 21 

Γ. ΤΕΧΝΙΚΗ ΥΠΗΡΕΣΙΑ 

ΠΡΟΪΣΤΑΜΕΝΟΣ ΜΗΧΑΝΙΚΟΣ ΠΕ 1 

ΜΗΧΑΝΙΚΟΣ ΠΟΛΙΤΙΚΟΣ ΠΕ 2 

ΜΗΧΑΝΙΚΟΣ ΤΟΠΟΓΡΑΦΟΣ ΠΕ 1 

ΜΗΧΑΝΟΛΟΓΟΣ ΜΗΧΑΝΙΚΟΣ ΠΕ 2 

ΗΛΕΚΤΡΟΛΟΓΟΣ ΜΗΧΑΝΙΚΟΣ ΠΕ 1 

ΔΙΑΧΕΙΡΙΣΗ ΠΕΡΙΒΑΛΛΟΝΤΟΣ 
ΦΥΣΙΚΩΝ ΠΟΡΩΝ ΠΕ 1 

ΧΗΜΙΚΟΣ ΠΕ 1 

ΠΡΟΓΡΑΜΜΑΤΙΣΤΗΣ - ΑΝΑΛΥΤΗΣ ΠΕ 1 

ΠΟΛΙΤΙΚΟΣ ΜΗΧΑΝΙΚΟΣ ΤΕ 1 

ΤΟΠΟΓΡΑΦΟΣ ΜΗΧΑΝΙΚΟΣ ΤΕ 1 

ΜΗΧΑΝΙΚΟΣ ΕΡΓΩΝ ΥΠΟΔΟΜΗΣ ΤΕ 1 

ΜΗΧΑΝΟΛΟΓΟΣ ΜΗΧΑΝΙΚΟΣ ΤΕ 1 

ΗΛΕΚΤΡΟΛΟΓΟΣ ΜΗΧΑΝΙΚΟΣ ΤΕ 1 

ΠΑΡΑΣΚΕΥΑΣΤΗΣ ΤΕ 1 

ΔΙΟΙΚΗΤΙΚΟΣ ΥΠΑΛΛΗΛΟΣ 1 

ΕΡΓΟΔΗΓΟΙ ΔΟΜΙΚΟΙ 2 

ΕΡΓΟΔΗΓΟΙ ΜΗΧΑΝΟΛΟΓΟΙ 1 

ΗΛΕΚΤΡΟΛΟΓΟΙ ΕΓΚΑΤΑΣΤΑΤΕΣ 2 

ΤΕΧΝΙΤΕΣ ΥΔΡΑΥΛΙΚΟΙ 12 

ΒΟΗΘΟΙ ΤΕΧΝΙΤΕΣ ΥΔΡΑΥΛΙΚΟΙ 6 

ΚΑΤΑΜΕΤΡΗΤΕΣ-ΥΔΡΟΜΕΤΡΗΤΕΣ 6 

ΤΕΧΝΙΤΕΣ ΑΠΟΧΕΤΕΥΣΗΣ 2 

ΜΗΧΑΝΟΤΕΧΝΙΤΗΣ 2 

ΤΕΧΝΙΤΗΣ ΗΛΕΚΤΡΟΣΥΓΚΟΛΛΗΤΗΣ 1 

ΧΕΙΡΙΣΤΕΣ ΜΗΧΑΝΗΜΑΤΩΝ ΕΡΓΩΝ 4 

ΕΡΓΑΤΕΣ ΥΕ 12 

ΣΥΝΟΛΟ: 6Ζ 

ΓΕΝΙΚΟ ΣΥΝΟΛΟ: 89 


Άρθρο 13 

ΠΡΟΣΟΝΤΑ ΘΕΣΕΩΝ ΠΡΟΣΩΠΙΚΟΥ 

ΓΕΝΙΚΟΣ ΔΙΕΥΘΥΝΤΗΣ ΠΕ 

Πτυχίο ή δίπλωμα ΑΕΙ της ημεδαπής ή αλλοδαπής 
(Οικονομολόγου ή Πολιτικού Μηχανικού ή Τοπογράφου 
Μηχανικού) - λαμβάνεται υπόψη η εμπειρία στη διοί¬ 
κηση επιχειρήσεων και η γνώση μια ξένης γλώσσας 
και κατά προτίμηση Αγγλικής, Γαλλικής ή Γερμανικής 

- χειρισμό Η/Υ. 

ΠΡΟΪΣΤΑΜΕΝΟΣ ΔΙΟΙΚΗΤΙΚΗΣ -ΟΙΚΟΝΟΜΙΚΗΣ ΥΠΗ¬ 
ΡΕΣΙΑΣ ΠΕ 

Πτυχίο ή δίπλωμα ΑΕΙ της ημεδαπής ή αλλοδαπής 
(Οικονομολόγου) - άδεια ΟΕΕ (ασκήσεως οικονομολο¬ 
γικού επαγγέλματος) - εμπειρία στη διοίκηση - χειρισμό 
Η/Υ. 

ΟΙΚΟΝΟΜΟΛΟΓΟΣ- ΛΟΓΙΣΤΗΣ ΠΕ 

Πτυχίο ή δίπλωμα ΑΕΙ της ημεδαπής ή αλλοδαπής 
(Οικονομολόγου) - άδεια ΟΕΕ (ασκήσεως οικονομολο¬ 
γικού επαγγέλματος) - προϋπηρεσία σε μηχανογρα¬ 
φημένο λογιστήριο ως προϊστάμενος ή βοηθός ή ελεύ¬ 
θερο επάγγελμα παρακολούθηση Μηχανογραφημένου 
Λογιστηρίου- πολύ καλή γνώση χειρισμού Η/Υ - άριστη 
γνώση ΕΓΑΣ, ΚΒΣ, Γενικής και Αναλυτικής Λογιστικής . 

ΟΙΚΟΝΟΜΟΛΟΓΟΣ ΠΕ 

Πτυχίο ή δίπλωμα ΑΕΙ της ημεδαπής ή αλλοδαπής (Οι¬ 
κονομολόγου) - άδεια ΟΕΕ (ασκήσεως οικονομολογικού 
επαγγέλματος)- εμπειρία στη διοίκηση -χειρισμό Η/Υ. 

ΛΟΓΙΣΤΗΣ ΤΕ 

Πτυχίο ή δίπλωμα Τ.Ε.Ι. της ημεδαπής ή αλλοδαπής 
(Λογιστή) - εμπειρία σε μηχανογραφημένο λογιστήριο 

- πολύ καλή γνώση χειρισμού Η/Υ - πολύ καλή γνώση 
προγραμμάτων λογιστικής. 


ΠΡΟΓΡΑΜΜΑΤΙΣΤΗΣ-ΑΝΑΛΥΤΗΣ ΤΕ 
Πτυχίο ή δίπλωμα Τ.Ε.Ι. της αλλοδαπής ή της ημεδα¬ 
πής Προγραμματιστή -Αναλυτή 
- άδεια οδήγησης αυτοκινήτου. 

ΕΙΣΠΡΑΚΤΟΡΕΣ - ΤΑΜΙΑΣ-ΔΙΟΙΚΗΤΙΚΟΙ ΥΠΑΛΛΗΛΟΙ 
- ΚΛΗΤΗΡΑΣ Δ.Ε. 

Απολυτήριο Λυκείου ή απολυτήριος τίτλος Ενιαίου 
Πολυκλαδικού Λυκείου ή Τεχνικού Επαγγελματικού Λυ¬ 
κείου ή άλλος ισότιμος τίτλος σχολών της ημεδαπής ή 
της αλλοδαπής - χειρισμό Η/Υ. 

ΑΠΟΘΗΚΑΡΙΟΣ ΔΕ 

Απολυτήριο Λυκείου ή απολυτήριος τίτλος Ενιαίου 
Πολυκλαδικού Λυκείου ή Τεχνικού Επαγγελματικού Λυ¬ 
κείου ή άλλος ισότιμος τίτλος σχολών της ημεδαπής 
ή της αλλοδαπής - χειρισμό Η/Υ - εμπειρία σε θέματα 
του αντικειμένου του. 

ΠΡΟΪΣΤΑΜΕΝΟΣ ΤΕΧΝΙΚΗΣ ΥΠΗΡΕΣΙΑΣ ΠΕ 
Πτυχίο ή δίπλωμα ΑΕΙ της ημεδαπής ή αλλοδαπής 
(Πολιτικού Μηχανικού ή Τοπογράφου Μηχανικού ή Μη¬ 
χανολόγου Μηχανικού ή Ηλεκτρολόγου Μηχανικού) - 
εμπειρία στη διοίκηση - εμπειρία σε έργα ύδρευσης, 
αποχέτευσης, Βιολογικού Καθαρισμού τουλάχιστον 
πέντε (5) ετών - χειρισμό Η/Υ. 

ΠΟΛΙΤΙΚΟΣ ΜΗΧΑΝΙΚΟΣ ΠΕ 

Πτυχίο ή δίπλωμα ΑΕΙ της αλλοδαπής ή της ημεδα¬ 
πής Πολιτικού Μηχανικού- εμπειρία σε έργα ύδρευσης 
αποχέτευσης -χειρισμό Η/Υ- άδεια οδήγησης αυτοκι¬ 
νήτου. 

ΤΟΠΟΓΡΑΦΟΣ ΜΗΧΑΝΙΚΟΣ ΠΕ 
Πτυχίο ή δίπλωμα ΑΕΙ της αλλοδαπής ή της ημεδαπής 
Τοπογράφου Μηχανικού - εμπειρία σε έργα ύδρευσης 
αποχέτευσης- χειρισμό Η/Υ - άδεια οδήγησης αυτοκι¬ 
νήτου. 

ΜΗΧΑΝΟΛΟΓΟΣ ΜΗΧΑΝΙΚΟΣ ΠΕ 
Πτυχίο ή δίπλωμα ΑΕΙ της αλλοδαπής ή της ημεδαπής 
Μηχανολόγου Μηχανικού- χειρισμό Η/Υ- άδεια οδήγη¬ 
σης αυτοκινήτου. 

ΗΛΕΚΤΡΟΛΟΓΟΣ ΜΗΧΑΝΙΚΟΣ ΠΕ 
Πτυχίο ή δίπλωμα ΑΕΙ της αλλοδαπής ή της ημεδαπής 
Ηλεκτρολόγου Μηχανικού- χειρισμό Η/Υ- άδεια οδήγη¬ 
σης αυτοκινήτου. 

ΔΙΑΧΕΙΡΙΣΗ ΠΕΡΙΒΑΛΛΟΝΤΟΣ ΚΑΙ ΦΥΣΙΚΩΝ ΠΟΡΩΝ 
ΠΕ 

Πτυχίο ή δίπλωμα ΑΕΙ της αλλοδαπής ή της ημεδαπής 
Διαχείρισης Περιβάλλοντος και Φυσικών Πόρων- χειρι¬ 
σμό Η/Υ- άδεια οδήγησης αυτοκινήτου. 

ΧΗΜΙΚΟΣ ΠΕ 

Πτυχίο ή δίπλωμα ΑΕΙ της αλλοδαπής ή της ημεδαπής 
Χημικού - χειρισμό Η/Υ- άδεια οδήγησης αυτοκινήτου. 
ΠΡΟΓΡΑΜΜΑΤΙΣΤΗΣ - ΑΝΑΛΥΤΗΣ ΠΕ 
Πτυχίο ή δίπλωμα ΑΕΙ της αλλοδαπής ή της ημε¬ 
δαπής Προγραμματιστή - Αναλυτή - άδεια οδήγησης 
αυτοκινήτου. 

ΠΟΛΙΤΙΚΟΣ ΜΗΧΑΝΙΚΟΣ Τ.Ε. 

Πτυχίο ή δίπλωμα Τ.Ε.Ι. της αλλοδαπής ή της ημεδα¬ 
πής Πολιτικού Μηχανικού - χειρισμό Η/Υ- άδεια οδήγη¬ 
σης αυτοκινήτου. 

ΤΟΠΟΓΡΑΦΟΣ ΜΗΧΑΝΙΚΟΣ Τ.Ε. 

Πτυχίο ή δίπλωμα Τ.Ε.Ι. της αλλοδαπής ή της ημε- 

δαπής Τοπογράφου Μηχανικού - χειρισμό Η/Υ- άδεια 
οδήγησης αυτοκινήτου. 

ΜΗΧΑΝΙΚΟΣ ΕΡΓΩΝ ΥΠΟΔΟΜΗΣ Τ.Ε. 

Πτυχίο ή δίπλωμα Τ.Ε.Ι. της αλλοδαπής ή της ημεδα¬ 
πής Μηχανικού έργων υποδομής - χειρισμό Η/Υ- άδεια 
οδήγησης αυτοκινήτου. 

ΜΗΧΑΝΟΛΟΓΟΣ ΜΗΧΑΝΙΚΟΣ Τ.Ε. 

Πτυχίο ή δίπλωμα Τ.Ε.Ι. της αλλοδαπής ή της ημε¬ 
δαπής Μηχανολόγου Μηχανικού - χειρισμό Η/Υ- άδεια 
οδήγησης αυτοκινήτου. 

ΗΛΕΚΤΡΟΛΟΓΟΣ ΜΗΧΑΝΙΚΟΣ Τ.Ε. 

Πτυχίο ή δίπλωμα Τ.Ε.Ι. της αλλοδαπής ή της ημεδα¬ 
πής Ηλεκτρολόγου Μηχανικού - χειρισμό Η/Υ- άδεια 
οδήγησης αυτοκινήτου. 

ΠΑΡΑΣΚΕΥΑΣΤΗΣ Τ.Ε. 

Πτυχίο ή δίπλωμα Τ.Ε.Ι. της αλλοδαπής ή της ημεδα¬ 
πής Παρασκευαστή - χειρισμό Η/Υ - άδεια οδήγησης 
αυτοκινήτου. 

ΕΡΓΟΔΗΓΟΙ Δ.Ε. 

Απολυτήριος τίτλος Ενιαίου Πολυκλαδικού Λυκείου ή 
Τεχνικού Επαγγελματικού Λυκείου ή Τεχνικής Επαγγελ¬ 
ματικής Σχολής Δευτεροβάθμιας εκπαίδευσης ή Σχολής 
ΟΑΕΔ ή άλλος ισότιμος τίτλος σχολών της ημεδαπής ή 
της αλλοδαπής - άδεια άσκησης επαγγέλματος - χει¬ 
ρισμό Η/Υ - εμπειρία σε θέματα του αντικειμένου τους, 
-άδεια οδήγησης αυτοκινήτου. 

ΗΛΕΚΤΡΟΛΟΓΟΣ - ΕΓΚΑΤΑΣΤΑΤΗΣ Δ.Ε. 

Απολυτήριος τίτλος Ενιαίου Πολυκλαδικού Λυκείου ή 
Τεχνικού Επαγγελματικού Λυκείου ή Τεχνικής Επαγγελ¬ 
ματικής Σχολής Δευτεροβάθμιας εκπαίδευσης ή Σχολής 
ΟΑΕΔ ή άλλος ισότιμος τίτλος σχολών της ημεδαπής ή 
της αλλοδαπής — άδεια μέχρι και ΣΤ' κατηγορίας εγκα- 
ταστάτη συντηρητή - άδεια οδήγησης αυτοκινήτου . 

ΤΕΧΝΙΤΕΣ ΥΔΡΕΥΣΗΣ ΑΠΟΧΕΤΕΥΣΗΣ Δ.Ε. 

Απολυτήριος τίτλος Ενιαίου Πολυκλαδικού Λυκείου ή 
Τεχνικού Επαγγελματικού Λυκείου ή Τεχνικής Επαγγελ¬ 
ματικής Σχολής Δευτεροβάθμιας εκπαίδευσης ή Σχολής 
ΟΑΕΔ ή άλλος ισότιμος τίτλος σχολών της ημεδαπής ή 
της αλλοδαπής - άδεια άσκησης επαγγέλματος υδραυ¬ 
λικού - άδεια οδήγησης αυτοκινήτου. 

ΒΟΗΘΟΙ ΤΕΧΝΙΤΕΣ ΥΔΡΑΥΛΙΚΟΙ Δ.Ε. 

Απολυτήριος τίτλος Ενιαίου Πολυκλαδικού Λυκείου ή 
Τεχνικού Επαγγελματικού Λυκείου ή Τεχνικής Επαγγελ¬ 
ματικής Σχολής Δευτεροβάθμιας εκπαίδευσης ή Σχολής 
ΟΑΕΔ ή άλλος ισότιμος τίτλος σχολών της ημεδαπής ή 
της αλλοδαπής - άδεια άσκησης επαγγέλματος βοηθού 
υδραυλικού - άδεια οδήγησης αυτοκινήτου. 

ΚΑΤΑΜΕΤΡΗΤΕΣ Δ.Ε. 

Απολυτήριο Λυκείου ή απολυτήριος τίτλος Ενιαίου 
Πολυκλαδικού Λυκείου ή Τεχνικού Επαγγελματικού Λυ¬ 
κείου ή άλλος ισότιμος τίτλος σχολών της ημεδαπής ή 
της αλλοδαπής - χειρισμό Η/Υ - άδεια μοτοποδηλάτου 
και αυτοκινήτου. 

ΤΕΧΝΙΤΗΣ ΗΛΕΚΤΡΟΣΥΓΚΟΛΛΗΤΗΣ Δ.Ε. 

Απολυτήριος τίτλος Ενιαίου Πολυκλαδικού Λυκείου ή 
Τεχνικού Επαγγελματικού Λυκείου ή Τεχνικής Επαγγελ¬ 
ματικής Σχολής Δευτεροβάθμιας εκπαίδευσης ή Σχολής 
ΟΑΕΔ ή άλλος ισότιμος τίτλος σχολών της ημεδαπής ή 
της αλλοδαπής - άδεια άσκησης επαγγέλματος - άδεια 
οδήγησης αυτοκινήτου . 

ΜΗΧΑΝΟΤΕΧΝΙΤΗΣ (ΣΙΔΗΡΟΥΡΓΟΣ - ΕΦΑΡΜΟΣΤΗΣ) 
Δ.Ε. 

Απολυτήριος τίτλος Ενιαίου Πολυκλαδικού Λυκείου ή 
Τεχνικού Επαγγελματικού Λυκείου ή Τεχνικής Επαγγελ¬ 
ματικής Σχολής Δευτεροβάθμιας εκπαίδευσης ή Σχολής 
ΟΑΕΔ ή άλλος ισότιμος τίτλος σχολών της ημεδαπής ή 
της αλλοδαπής - άδεια άσκησης επαγγέλματος - άδεια 
οδήγησης αυτοκινήτου. 

ΧΕΙΡΙΣΤΕΣ ΜΗΧΑΝΗΜΑΤΩΝ ΕΡΓΩΝ Δ.Ε. 

Απολυτήριος τίτλος Ενιαίου Πολυκλαδικού Λυκείου ή 
Τεχνικού Επαγγελματικού Λυκείου ή Τεχνικής Επαγγελ¬ 
ματικής Σχολής Δευτεροβάθμιας εκπαίδευσης ή Σχολής 
ΟΑΕΔ ή άλλος ισότιμος τίτλος σχολών της ημεδαπής 
ή της αλλοδαπής- άδεια άσκησης επαγγέλματος Μη¬ 
χανοδηγού - χειριστή κατηγορίας I τουλάχιστον τά¬ 
ξης Α' - άδεια οδήγησης αυτοκινήτου Γ κατηγορίας 
ή ανωτέρας. 

ΕΡΓΑΤΕΣ Υ.Ε. 

Απολυτήριο δημοτικού σχολείου ή τριταξίου γυμνα¬ 
σίου ή κατώτερης τεχνικής σχολής - άδεια οδήγησης 
αυτοκινήτου. 

2. ΑΚΡΟΤΕΛΕΥΤΑΙΟ ΑΡΘΡΟ (κάλυψη δαπάνης) 

Από τις διατάξεις της παρούσης απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού αλλά σε βάρος του προϋπολογισμού της ΔΕΥΑ 
Αγρίνιου το ύψος της οποίας έχει προβλεφθεί και εγ¬ 
γράφει σε ανάλογο κωδικό του προϋπολογισμού και θα 
απορροφηθεί όταν θα προκηρύσσονται οι αντίστοιχες 
θέσεις. Για τα επόμενα οικονομικά έτη η δαπάνη για τις 
θέσεις που θα προκηρύσσονται θα έχει προβλεφθεί και 
εγγράφει στον αντίστοιχο προϋπολογισμό. 

3. Κατά τα λοιπά ισχύουν οι προηγούμενες αποφά¬ 
σεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 15 Οκτωβρίου 2007 

Ο Γ ενικός Γ ραμματέας 
Περιφέρειας Δυτικής Ελλάδας 
ΣΠ. ΣΠΥΡΙΔΩΝ 
-♦- 

Αριθμ. 17222 (7) 

Κατάργηση του Ν.Π.Δ.Δ. με την επωνυμία «Δημοτικό 
Ωδείο Ρίου» του Δήμου Ρίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 241 παρ. 3 του ν. 3463/2006 
(ΦΕΚ 114/τ. Α78.6.2006), καθώς και τις όμοιες του άρθρου 
11 παρ. 22, 23 και 24 του Ν.2503/1997 και τις όμοιες του 
ν. 2539/1997. 

2. Την υπ’ αριθμ. 11278/ (ΦΕΚ 733/τ. Β79.5.2007) από¬ 
φαση του Γ ενικού Γ ραμματέα Περιφέρειας Δ.Ε., με την 
οποία η αρμοδιότητα αυτή μεταβιβάστηκε στο Γ ενικό 
Διευθυντή Περιφέρειας, καθώς και το δικαίωμα να υπο¬ 
γράφουν «με εντολή Γ.Γ. Περιφέρειας». 

3. Τις διατάξεις του άρθρου 27 του ν. 2081/1991 με το 
οποίο προστέθηκε νέο άρθρο 29Α στο ν. 1558/1985 για 

τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

4. Την υπ’ αριθμ. 15423/10.10.2000 απόφασή μας περί 
σύστασης Ν.Π.Δ.Δ. με την επωνυμία «Δημοτικό Ωδείο 
Ρίου» του Δ. Ρίου στο νομό Αχαΐας, η οποία δημοσιεύ¬ 
τηκε στο ΦΕΚ 1337/τ. Β72000. 

5. Την υπ’ αριθμ. 16146/14.10.2005 απόφασή μας «περί 
τροποποίησης της συστατικής πράξης του Δημοτικού 
Ωδείου Ρίου», η οποία δημοσιεύτηκε στο ΦΕΚ 1549/τ. 
Β79.11.2005. 

6. Την υπ’ αριθμ. 336/7.9.2007 απόφαση του Δημοτι¬ 
κού Συμβουλίου του Δήμου Ρίου περί κατάργησης του 
Ν.Π.Δ.Δ. με την επωνυμία «Δημοτικό Ωδείο Ρίου» και την 
αποφασίζουμε: 

Εγκρίνουμε την υπ’ αριθμ. 336/7.9.2007 απόφαση του 
Δημοτικού Συμβουλίου του Δ. Ρίου του Ν. Αχαΐας, η 
οποία αφορά την κατάργηση του Ν.Π.Δ.Δ. με την επω¬ 
νυμία «Δημοτικό Ωδείο Ρίου», σύμφωνα με τις διατάξεις 
του άρθρου 241 του ν. 3463/2006. 

Σύμφωνα με τις διατάξεις του άρθρου 219 παρ. 1, 2 
και 5 του ν. 3584/2007, το προσωπικό που υπηρετεί 
στο Ν.Π.Δ.Δ. και το οποίο καταργείται με την παρούσα, 
καθίσταται αυτοδικαίως προσωπικό του Δήμου Ρίου με 
την ίδια σχέση εργασίας που κατέχει. 

Επειδή δεν υφίσταται θέση τακτικού προσωπικού κα¬ 
τηγορίας και κλάδου ΠΕ10 Καθηγητής Καλών Τεχνών 
του Τμήματος Μουσικών Σπουδών στον υφιστάμενο 
Ο.Ε.Υ. του Δ. Ρίου, αυτή θα δημιουργηθεί σύμφωνα με 
τις προαναφερόμενες διατάξεις. 

Η απόφαση αυτή να δημοσιευθεί να στην Εφημερίδα 
της Κυβερνήσεως. 

Πάτρα, 22 Οκτωβρίου 2007 

Ο Γενικός Γραμματέας Περιφέρειας 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 2934 (8) 

Καθιέρωση υπερωριακής εργασίας (απογευματινής) των 
υπαλλήλων του Τμήματος ΠΣΕΑ και του Τμήματος 
Τεχνικού Εξοπλισμού Μηχανημάτων της Νομαρχια¬ 
κής Αυτοδιοίκησης Φλώρινας, για τους μήνες Οκτώ¬ 
βριο, Νοέμβριο, Δεκέμβριο 2007. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις διατάξεις του άρθρου 25 παρ. 7 του ν. 2738/1999 
«Συλλογικές Διαπραγματεύσεις στη Δημόσια Διοίκηση...» 
(ΦΕΚ 180/τ Α79.9.1999). 

2. Τ ις διατάξεις των άρθρων 2 (παρ. 1 περ. β') και 3 (παρ. 
1) του ν. 301/1976 «Περί της εις την Εφημερίδα της Κυβερ¬ 
νήσεως δημοσιευομένης ύλης...» (ΦΕΚ 91/τ. Α720.4.1976). 

3. Τις διατάξεις του άρθρου 16 του ν. 3205/2003 «Μι- 

σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και ΟΤΑ.»(ΦΕΚ 297/τ.Α'). 

4. Την ανάγκη υπερωριακής εργασίας πέραν του ωρα¬ 
ρίου των υπαλλήλων του Τ μήματος ΠΣΕΑ και του Τ ρήμα¬ 
τος Τεχνικού Εξοπλισμού Μηχανημάτων της Νομαρχιακής 
Αυτοδιοίκησης Φλώρινας, οι οποίοι εργάζονται για την 
αντιμετώπιση εκτάκτων υπηρεσιακών αναγκών κατά τις 
απογευματινές ώρες, Κυριακές και εξαιρέσιμες ημέρες. 


5. Τα από 2.10.2007 και 9.10.2007 υπηρεσιακά σημειώ¬ 
ματα της Δ/νσης Οικονομικών Υπηρεσιών από τα οποία 
προκύπτει ότι έχει προβλεφθεί η απαιτούμενη πίστωση 
για την πληρωμή των υπερωριών των εν λόγω υπαλλή¬ 
λων (Φ072 ΚΑΕ0511), αποφασίζουμε: 

Καθιερώνουμε υπερωριακή εργασία καθ’ υπέρβαση 
της υποχρεωτικής, κατά τις απογευματινές ώρες, Κυρια¬ 
κές και εξαιρέσιμες ημέρες, κατά τους μήνες Οκτώβριο, 
Νοέμβριο, Δεκέμβριο 2007 για τους υπαλλήλους του 
Τμήματος ΠΣΕΑ και του Τμήματος Τεχνικού Εξοπλισμού 
Μηχανημάτων της Νομαρχιακής Αυτοδιοίκησης Φλώρι¬ 
νας, δεδομένου ότι υπάρχουν έκτακτες ανάγκες λόγω 
δυσμενών καιρικών συνθηκών. 

Υπποεσία _ Αοιθυός Υπαλλήλων Συνολικό Ποσό 

Τμήμα ΠΣΕΑ 2 800,00 ευρώ 

Τμήμα Τεχνικού 

Εξοπλισμού 

Μηχανημάτων 1 950,00 ευρώ 

Η υπερωριακή απασχόληση αφορά τις ώρες από 15:00 
μέχρι και 22:00 κάθε εργάσιμη ημέρα, Κυριακές και εξαι¬ 
ρέσιμες, μέχρι 60 ώρες μηνιαίως. 

Οι δαπάνες της παρούσας θα βαρύνουν τις πιστώσεις 
του Φ. 072 ΚΑΕ 0511 ύψους 1.750 ευρώ 

Η παρούσα ισχύει έναν (1) μήνα πριν από την ημερομηνία 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 15 Οκτωβρίου 2007 
Ο Νομάρχης 

ΙΩΑΝΝΗΣ ΒΟΣΚΟΠΟΥΛΟΣ 

-♦- 

Ο) 

Χορήγηση άδειας κυκλοφορίας φαρμακευτικού 
προϊόντος ΡΒΕΜΟΜΕΤ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 49284/06/2.10.2007 απόφαση του 
ΕΟΦ χορηγήθηκε, βάσει των διατάξεων του άρθρου 34 
της παραγράφου 3 της κοινής υπουργικής απόφασης 
ΔΥΓ3 (α) 83657/2005, άδεια κυκλοφορίας στο φαρμα¬ 
κευτικό προϊόν ΡΒΕΜΟΜΕΤ. 

Δραστική ουσία: ΜΟΜΕΤΑ50ΝΕ ΡυΒΟΑΤΕ. 

Μορφή: Δερματικό διάλυμα 0,1% \Ν7\Ν. 

Δικαιούχος σήματος: ΡΒΕΖΥϋΕΒΜ ΑΒΕΕ. 

Υπεύθυνος κυκλοφορίας: ΡΒΕΖΥϋΕΒΜ ΑΒΕΕ. 

Η Διευθύντρια 
Α. ΚΟΥΤΣΟΥΚΗ 

-♦- 

( 10 ) 

Χορήγηση άδειας κυκλοφορίας φαρμακευτικού προϊό¬ 
ντος ΕΧΕΝΑϋΙΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 14432, 21339/2006, 21341/06/4.10.2007 
αποφάσεις του ΕΟΦ χορηγήθηκε, βάσει των διατάξεων 

του άρθρου 34 της παραγράφου 3 της Κοινής Υπουργι¬ 
κής Απόφασης ΔΥΓ3 (α) 83657/2005, άδεια κυκλοφορίας 
στο φαρμακευτικό προϊόν ΕΧΕΝΑΟΙΙ. 

Δραστική ουσία: ΟΙΤΑΙΟΡΒΑΜ ΗΥΟΒΟΟΗΕΟΒΙΟΕ. 

Μορφές: Πόσιμες σταγόνες, διάλυμα 40πις|/ΜΕ. 

Επικαλυμμένο με λεπτό υμένιο δισκίο 20πις)/ΤΑΒ και 
40πις|/ΤΑΒ. 

Δικαιούχος σήματος: ΜΕΟ ΟΝΕ ΑΦΒΕΕ. 

Υπεύθυνος κυκλοφορίας: ΜΕϋ ΟΝΕ ΑΦΒΕΕ. 

Η Διευθύντρια ΔΥΕΠ 
Α. ΚΟΥΤΣΟΥΚΗ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην υπ’ αριθμ. ΔΥ1δ/οικ.55534/4.5.2007 απόφαση του 
Υπουργού Υγείας και Κοινωνικής Αλληλεγγύης, που 
δημοσιεύθηκε στο Φ.Ε.Κ. 769/15.5.2007 τεύχος Β', σχε¬ 
τική με τον καθορισμό τρόπου και διαδικασίας εκλογής 
εκπροσώπου των ιατρών στα Πειθαρχικά Συμβούλια 
των Διοικήσεων Υγειονομικών Περιφερειών (Δ.Υ.ΠΕ.) της 
χώρας, γίνεται η κατωτέρω διόρθωση σφάλματος: 


Αντί του εσφαλμένου: 

«α. Δικαίωμα συμμετοχής στις εκλογές (εκλέγεσθαι): 

Για την εκλογή.β) όλοι οι ιατροί μέλη 

Δ.Ε.Π. που υπηρετούν στα Νοσοκομεία της οικείας 
Δ.Υ.ΠΕ...» 

στο ορθό: 

«α. Δικαίωμα συμμετοχής στις εκλογές (εκλέγεσθαι): 
Για την εκλογή εκπροσώπου των ιατρών στο Πειθαρχι¬ 
κό Συμβούλιο κάθε Δ.Υ.ΠΕ. καθώς και του αναπληρωτή 
του, δικαίωμα υποψηφιότητας έχουν: α) όλοι οι ιατροί 
Ε.Σ.Υ. που υπηρετούν στα Νοσοκομεία και στις αποκε¬ 
ντρωμένες υπηρεσίες αυτού, αρμοδιότητας της οικείας 
Δ.Υ.ΠΕ., με βαθμό Διευθυντή, β) όλοι οι ιατροί με βαθμό 
Διευθυντή, που υπηρετούν στις Μονάδες Κοινωνικής 
Φροντίδας της οικείας Δ.Υ.ΠΕ., γ) όλοι οι ιατροί με βαθμό 
Διευθυντή, που υπηρετούν στην Κεντρική Υπηρεσία της 
οικείας Δ.Υ.ΠΕ.». 

(Από τη Διεύθυνση Προσωπικού 
του Υπ. Υγείας και Κοινωνικής Αλληλεγγύης) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίτι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'-Ι- Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

